Exikarhi ka lembe ku vile ni xitereko xa vadyondzisi lava a va koxa ku engeteleriwa muholo. Hlamusela leswi nga humelela u ri karhi u kombisa ku khumbeka ka n'wina vadyondzi hi mhaka leyi.
Wena na murhandziwa wa wena mi catile eka lembe leri nga hundza. Hi hlamusele migingiriko hinkwayo leyi endliweke ku lulamisela siku leri u ri karhi u kombisa leswi a wu titwisa xiswona loko siku ra nkhuvo ri nga si fika.
Xifaniso lexi nga laha hansi, xi kombisa leswaku eka mikarhi ya sweswi hina vaakatiko va Afrika-Dzonga hi vanhu lava hanyaka swin'we na ku amukelana. Xana mhaka leyi i ntiyiso ke Nyika vonelo ra wena u ri karhi u seketela hi swikombiso leswi tshembisaka?
Hi lembe ra 2010 ntlangu wa bolo ya milenge ya misava wu ta khomeriwa laha Afrika-Dzonga. Xana hi swihi leswi va Ndzawulo ya Vuhlayiseki va faneleke ku swi endla leswaku ku ta hunguteka vugevenga hi nkarhi lowu ke?
Xiya xifaniso lexi nga laha hansi, kutani u hlamusela ku onhiwa ka timfanelo ta vana hi tindlela to hambanahambana.
Ikhonomi ya tiko ra Afrika-Dzonga yi lawuriwa hi vuvekisi bya matiko ya le handle. Seketela kumbe u kaneta mhaka leyi.
Masiku lawa ku na mitlawa yo hambanahambana ya tipolitiki leyi tumbuluxiwaka. Xana mhaka leyi yi kombisa yini hi tlhelo ra xiyimo xa swa tipolitiki eka tiko ra hina?
Munhu hambi a tswariwile eka ndyangu wa vusweti, a nga swi kota ku humelela a va xirho xo xiximeka etikweni. Hlamusela mhaka leyi u ri karhi u tirhisa vumbhoni lebyi tshembisaka.
Tiyindlu ta ka va munghana wa wena ti tshwile hinkwato hikwalaho ka ritshwa leri a ri ri kona. Wena tanihi munghana wa yena n'wi tsalele papila u n'wi chavelela eka mhangu leyi n'wi humeleleke.
Mudyondzisi wa n'wina u tikumerile ntirho ePalamende eKapa, kutani ku endliwile xinkhubyana xo lelana na yena. Wena tanihi matsalana wa vandla ra swichudeni u komberiwile ku nyika mbulavulo wo yimela vadyondzi. Tsala mbulavulo lowu.
Burochara Wa ha ku pfula bindzu ro rhurhela vuyeni. Endla burochara leyi nga ta andlala vukorhokeri bya ndhawu leyi eka vaakatiko.
Xiviko xa ximfumo U endlile ndzavisiso wa leswi endlaka leswaku vana va nghenelela eka mhaka ya swidzidziharisi. Nyika xiviko xa leswi u swi kumeke.
U mutswari loyi a nga na n'wana loyi sweswi a nga na malembe ya khumenkombo. N'wi nyike swiletelo leswi nga ta n'wi pfuna ku hanya vutomi bya vutihlamuleri.
Wena u n'wini wa khampani yo endla mimovha. Sweswi ma ha ku endla movha wa manyunyu. Boxa vito ra khampani leyi u tlhela u endla xinavetiso xo xavisa movha lowu.
A mi humile rendzodyondzo ro ya ePitori na le Joni hi xikolo xa n'wina hi masiku ya 11 Mawuwani 2009 ku fika hi siku ra 13 Mawuwani 2009. Tsala mahungu lama u nga ta ma nghenisa eka dayari u kombisa leswi swi nga endleka.